b'\n_START_ARTICLE_\nHarpa (konserthus)\n_START_PARAGRAPH_\nHarpa er konsert- og operahuset i Islands hovedstad Reykjav\xc3\xadk. Bygget huser Islands symfoniorkester og den islandske operaen. Bygget, som ble \xc3\xa5pna i mai 2011, er tegna av det danske arkitektkontoret Henning Larsen Architects, i samarbeid med kunstneren Olafur Eliasson som tegna den karakteristiske fasaden i st\xc3\xa5l og glass. Etter at Island ble rammet av en \xc3\xb8konomisk krise i oktober 2008 ble bygget stanset, men etter noen m\xc3\xa5neder ble byggingen gjenopptatt i mars 2009. Lenge var Harpa det eneste offentlige byggeprosjektet p\xc3\xa5 hele \xc3\xb8ya.'